VSRS Sklep II DoR 283/2019
Sodna praksa Vrhovnega sodišča, 2019-07-25

mag. Rudi Štravs (preds.), dr. Ana Božič Penko (poroč.), Karmen Iglič Stroligo

predlog za dopustitev revizije - nepravdni postopek - ukrepi za preprečevanje nasilja v družini - prehodne določbe - dovoljenost revizije - dovoljenost predloga - dovoljenost predloga za dopustitev revizije - zavrženje predloga

ZNP - 1 je začel veljati 15. 4. 2019, sklep sodišča prve stopnje v konkretnem postopku pa je bil izdan 28. 11. 2018. Upoštevaje prehodne določbe prvega odstavka 216. člena ZNP-1 se zato uporabljajo določbe prej veljavnega ZNP. V skladu z določbo 34. člena ZNP revizija ni dovoljena, razen če zakon določa drugače. Glede postopkov odločanja o ukrepih po ZPND pa zakon drugačne določbe ne vsebuje.

1. Sodišče prve stopnje je sklenilo, da se zavrne predlog predlagateljev za izrek ukrepov po Zakonu o preprečevanju nasilja v družini (v nadaljevanju ZPND).

2. Sodišče druge stopnje je pritožbo predlagateljev zavrnilo in potrdilo sklep sodišča prve stopnje.

3. Predlagatelji so zoper sklep sodišča druge stopnje vložili predlog za dopustitev revizije.

5. V obravnavanem primeru gre za postopek odločanja o ukrepih po ZPND, v katerem se v skladu z njegovim 22.a členom uporabljajo določbe zakona, ki ureja nepravdni postopek, če ni v ZPND drugače določeno.

6. Novi Zakon o nepravdnem postopku (v nadaljevanju ZNP - 1)

v 37. členu sicer dopušča revizijo v nepravdnih postopkih pod pogoji, ki jih določa Zakon o pravdnem postopku (v nadaljevanju ZPP)

, vendar v prehodnih določbah (prvi odstavek 216. člena ZNP - 1) določa, da se postopki, ki so bili začeti pred uveljavitvijo tega zakona pred pristojnimi sodišči, dokončajo po določbah do sedaj veljavnih predpisov. V drugem odstavku istega člena določa, da se postopek nadaljuje po tem zakonu v primeru, če se po njegovi uveljavitvi v postopkih iz prejšnjega odstavka odločba sodišča prve stopnje razveljavi in zadeva vrne sodišču prve stopnje v ponovno odločanje.

7. ZNP - 1 je začel veljati 15. 4. 2019, sklep sodišča prve stopnje v konkretnem postopku pa je bil izdan 28. 11. 2018. Upoštevaje navedene prehodne določbe se zato uporabljajo določbe prej veljavnega ZNP

. V skladu z določbo 34. člena ZNP revizija ni dovoljena, razen če zakon določa drugače. Glede postopkov odločanja o ukrepih po ZPND pa zakon drugačne določbe ne vsebuje.

8. V obravnavanem primeru revizija torej ni dovoljena, kar pomeni, da je (tudi) Vrhovno sodišče ne more dopustiti (drugi odstavek 367. člena ZPP v zvezi s četrtim odstavkom 384. člena istega zakona in 37. členom ZNP). Vrhovno sodišče je zato predlog za dopustitev revizije zavrglo (primerjaj 377. člen ZPP).

V obravnavani zadevi je bil sklep prve stopnje izdana po začetku uporabe zadnje novele Zakona o pravdnem postopku (ZPP-E, Uradni list RS 10/17); po 14. 9. 2017, zato se uporabljajo pravila ZPP, upoštevaje novelo ZPP-E.

Uradni list SRS, št. 30/1986 s spremembami.

Zakon o nepravdnem postopku (2019) - ZNP-1  - člen 216, 216/1

Zakon o nepravdnem postopku (1986) - ZNP  - člen 34

Zakon o pravdnem postopku (1999) - ZPP  - člen 367, 367/2, 377, 384, 384/4

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.